ՏԵՂԵԿԱՏՎՈՒԹՅՈՒՆ

ՀՀ Շիրակի մարզպետարանի ներքին աուդիտի բաժնի 2019 թվականի հունվարի 1-ից սեպտեմբերի 10-ը ընկած ժամանակահատվածի կատարած առաջադրանքների (աուդիտի) վերաբերյալ.

ՀՀ Շիրակի մարզպետարանի ներքին աուդիտի բաժինը 2019 թվականի հաստատված տարեկան ծրագրով նախատեսել է կատարել թվով 69 աուդիտորական առաջադրանք (աուդիտ):   
2019 թվականի հունվարի 1-ից մինչև սեպտեմբերի 10-ը ՀՀ Շիրակի մարզպետարանի ներքին աուդիտի բաժինը համաձայն ՀՀ Շիրակի մարզպետի կարգադրության տարեկան ծրագրից իրականացրել է 23 (քսան երեք) աուդիտ, այդ թվում՝ 3 առողջապահական ՓԲԸ-ներում, 5 առողջապահական ՊՈԱԿ-ներում, 11 կրթական ՊՈԱԿ-ներում, 3 մշակույթային ՊՈԱԿ-ներում, 1 սպորտային ՊՈԱԿ-ում: Աուդիտի ընթացքում արձանագրվել է 36 (երեսուն վեց) միավոր թերություններ և խախտումներ:  
Առողջապահական ՓԲԸ-ներից 2-ում իրականացվել է համակարգի գնահատման աուդիտ, 1-ում ֆինանսական աուդիտ:  
Առողջապահական ՊՈԱԿ-ներում իրականացվել է համակարգի գնահատման աուդիտ:  
Կրթական ՊՈԱԿ-ներից 7-ում իրականացվել է համակարգի գնահատման աուդիտ, 4-ում ֆինանսական աուդիտ:  
Մշակույթային ՊՈԱԿ-ներից 2-ում իրականացվել է համակարգի գնահատման աուդիտ, 1-ում ֆինանսական աուդիտ:  
Սպորտային ՊՈԱԿ-ում ֆինանսական աուդիտ:  
Աուդիտի արդյունքում արձանագրվել է՝  
առողջապահական ՓԲԸ-ներից 1-ում խախտվել է՝ «Գնումների մասին» ՀՀ օրենքը, իսկ մյուսում ՀՀ կառավարության 1 որոշում:  
Առողջապահական ՊՈԱԿ-ներից 5-ում խախտվել է՝ «Գնումների մասին» ՀՀ օրենքը, իսկ ՀՀ կառավարության 22 որոշում:  
Կրթական ՊՈԱԿ-ներից 1-ում խախտվել է՝ «Պետական ոչ առևտրային կազմակերպությունների մասին» ՀՀ օրենքը և «Հանրային հատվածի կազմակերպությունների հաշվապահական հաշվառման մասին» ՀՀ օրենքը, իսկ մյուսում՝ Հայաստանի Հանրապետության աշխատանքային օրենսգրքը և Հանրակրթության մասին Հայաստանի Հանրապետության օրենքը:  
Սպորտային ՊՈԱԿ-ում խախտվել է՝ «Հանրային հատվածի կազմակերպությունների հաշվապահական հաշվառման մասին» ՀՀ օրենքը, «Գնումների մասին» ՀՀ օրենքը և կազմակերպության կանոնադրություն 26-րդ հոդվածը:  
Իրականացված աուդիտի արդյունքում՝ աուդիտի ենթարկվող միավորներին կատարվել է համապատասխան առաջարկություն՝ արձանագրված թերությունների և խախտումների ուղղման վերաբերյալ, որոնց կողմից ընդունվել են ի գիտություն և ներկայացրել են ուղղման վերաբերյալ համապատասխան տեղեկատվություն:

ՀԱՅԱՍՏԱՆԻ ՀԱՆՐԱՊԵՏՈԻԹՅԱՆ ՇԻՐԱԿԻ

ՄԱՐԶՊԵՏԱՐԱՆԻ ՆԵՐՔԻՆ ԱՈԻԴԻՏԻ ԲԱԺԻՆ

12.09.2019թ.